במסגרת כינוס שנערך לעובדי חברת דן באר שבע, אירע מקרה של הטרדה מינית מצד ראש צוות כלפי עובד הנמצא עמה ביחסי מרות, ומהווה חלק מהצוות עליו היא אמונה. בסיום הכינוס התפתח וויכוח בין ראש הצוות לעובד, הוויכוח זלג לטונים צורמים וכלל התבטאויות חריפות מצד ראש הצוות, בניהם: "סתום את הפה, הומו מזדיין!"

אך ההטרדות אינן הסתיימו בוויכוח זה והמשיכו גם למקום העבודה, מספר שעות לאחר שהסתיים הכינוס שבו השניים אל המשרד שם המשיך הוויכוח הסוער בנוכחות עובדים נוספים. גם הפעם נשמעה האחראית בהתבטאויות קשות כנגד העובד שלה, כאשר היא צועק לעברו: "אתה צריך זין שחור בגודל שלך!".

מרגע היוודע המקרה לממונה על הטרדות מיניות בחברת דן באר שבע החברה פעלה באופן מיידי לתחקור האירוע. מתחקור ראשוני עלה כי ראש הצוות אכן הודתה במקרים שהוצגו לפניה, אך הכחישה את השימוש במילה "זין". העובד שהוטרד טען כי הוא חש מושפל ומאוים בעקבות המקרה.

לאור הממצאים חברת דן באר שבע החליטה כי היא מעוניינת לפטר את העובדת בשל התנהגותה, אך ההסתדרות שמייצגת את העובדת מסרבת לפיטוריה ותובעת מחברת דן להשיב את העובדת לעבודתה באופן מיידי.

לטענת ההסתדרות יש מקום לקיום בוררות בנושא, אך מחברת דן טוענים כי דרישה זאת אינה ראוי כיוון שהיא מגנה על התוקפת במקום על העובד שהותקף ובאה במטרה לנסות למצוא פשרה במקום למצות את הדין עם עובדת שלא נהגה כראוי. בשל התעקשות נציגי סניף מרחב נגב של ההסתדרות החליטו מחברת דן לפנות להנהלת ההסתדרות אך גם פנייה זו לא שינתה דבר.

מחברת דן טוענים: "ניכר כי ההסתדרות, מטעמיה שלה, מאפשרת פגיעה של עובדים בעובדים אחרים, תומכת בהפרת החוק למניעת הטרדה מינית, ומעדיפה להגן על ראש הצוות ולא על העובד הנפגע. חברת דן באר שבע קוראת להסתדרות למלא את תפקידה - להגן על עובדים שנפגעו זכויותיהם ולהוקיע כל התנהגות פלילית ושאינה הולמת".

ההסתדרות מסרו בתגובה: "הטענות המיוחסות לעובדת מחייבות בירור. זכותו של כל עובד כי בטרם יוכרע עניינו יתקיים דיון בו תינתן לו הזדמנות להשמיע את טענותיו. על כן הוצע להעביר את הנושא לבוררות. מובן כי ההסתדרות תכבד כל החלטה שתתקבל על ידי הבורר."